Breivik flyttes fra Ila fengsel
Det bekrefter assisterende direktør i Kriminalomsorgsdirektoratet, Jan Erik Sandlie, overfor NRK. - Jeg kan bekrefte at det i begynnelsen av juni ble truffet en beslutning i kriminalomsorgens sentrale forvaltning om at Anders Behring Breivik skulle flyttes til avdeling for særlig sikkerhetsnivå i Skien fengsel, sier Sandlie. Breivik har ved flere anledninger klaget på soningsforholdene på Ila, og i november i fjor sendte Breivik et omfattende klagebrev til Kriminalomsorgen hvor han hevdet at fengselet behandlet ham i strid med menneskerettighetene. Sandlie sier at Breivik har søkt om å flytte flere ganger, men at det ikke er derfor han flyttes nå. - Det er ingen spesiell dramatikk i dette. Det er måten vi jobber på i kriminalomsorgen, at særlig krevende innsatte tidvis blir flyttet mellom ulike anstalter, sier han. Tillitsvalgt ved Ila Fengsel, Jon Arve Blom, sier at arbeidshverdagen nå blir enklere for de ansatte ved fengselet.
Terroristen Anders Behring Breivik (34) flyttes fra Ila fengsel til Skien fengsel.